સેમીએ જણાવ્યું, ”અમારી સામે ઘણી મુશ્કેલીઓ હતી. અમે અમારા બોર્ડથી જ અપમાનિત થયા હતા. ઈંગ્લિશ કોમેન્ટ્રેટર માર્ક નિકોલસ અમારા અંગે કહી રહ્યો હતો કે અમારી ટીમ પાસે દિમાગ નથી અને આ દિમાગ વગરની ટીમે જ ઈંગ્લેન્ડને હરાવી દીધું.” વિન્ડીઝનો કેપ્ટન આટલેથી જ નહોતો અટક્યો. પોતાની ટીમના મેનેજરનો ઉલ્લેખ કરતાં તેણે કહ્યું, ”આ ટૂર્નામેન્ટમાં અમારી પાસે એક નવો મેનેજર રોલ લેવિસ હતો. તેણે આ અગાઉ કોઈ ટીમનું મેનેજમેન્ટ સંભાળ્યું નહોતું. અમે દુબઈમાં એક કેમ્પમાં હતા, પરંતુ અમારી પાસે કોઈ યુનિફોર્મ સુદ્ધાં નહોતો. જોકે તેણે પોતાનું કામ બરાબર કર્યું ને અમારા માટે કોલકાતામાં યુનિફોર્મ પણ પ્રિન્ટ કરાવ્યો.”